Pacific Palisades

Pacific Palisades er et nabolag i Westside i Los Angeles. Det ligger mellom Brentwood i øst, Malibu og Topanga i vest, Santa Monica i sørøst, Santa Monica-bukten i sørvest, og Santa Monica Mountains mot nord. Det har rundt  innbyggere.Pacific Palisades i Los Angeles Times Befolkningssammensetningen er 88,6 % hvite, 5,5 % med asiatisk bakgrunn, 3,2 % med latinsk bakgrunn, 0,4 % svarte og 2,3 % andre. Den vanligste nasjonale opprinnelsen er engelsk og tysk.

Området er hovedsakelig et boligområde, med en blanding av store privatboliger, mindre (ofte eldre) hus, og leilighetskomplekser. Også Riviera Country Club ligger i Pacific Palisades.

I 1911 etablerte filmmakeren Thomas Harper Ince en filmpark for westernfilmer på dette området, kalt «Inceville» som var det første moderne filmstudioet. På det meste var det rundt 600 ansatte hos Ince. Et tiår senere kjøpte Sør-Californias seksjon av Methodist Episcopal Church og pastoren Charles H. Scott området, og i 1922 stiftet Scott Pacific Palisades, og ville utvikle et viderekommet religiøst-intellektuelt samfunn. De troende bodde enkelt, og i telt mens samfunnet ble bygget. I 1925 besto Palisades av rundt 100 husstander, og i en del ble gatene kalt opp etter metodistiske misjonærer. Teltene ble etter hver erstattet av hytter, senere bungalower, og til slutt av luksusboliger som idag.

I løpet av deres eksil fra det nasjonalsosialistiske Tyskland i 1930- og 1940-årene, slo mange tyske og østerrikske intellektuelle og kunstnere seg ned i Pacific Palisades, blant dem Thomas Mann (1550 San Remo Drive),David Laskin: When Weimar Luminaries Went West Coast The New York Times, 3. oktober 2008, besøkt 27. august 2014 Lion Feuchtwanger, Vicki Baum, Oskar Homolka og Emil Ludwig. Villa Aurora på Paseo Miramar, det spansk-koloniale hjemmet til Feuchtwanger og hans hustru Marta, ble samlingspunktet for dette miljøet, og ble kalt «Weimar ved sjøen».«Weimar by the Sea», Finn-Olaf Jones: A Scenic Los Angeles Enclave, Without Glitter The New York Times, 25. november 2007, besøkt 27. august 2014

I januar 2025 ble store deler av Pasific Palisades ødealgt av brann.

 Kjente beboere 
Noen kjente personer som bor, eller har bodd, i Pacific Palisades:

 J.J. Abrams, TV-manusforfatter og produsent
 Ben Affleck og Jennifer Garner Skuespillere og produsenter
 Judd Apatow og Leslie Mann, produsent/regissør og skuespiller
 Dan Aykroyd, skuespiller og manusforfatter
 Mel Blanc, skuespiller, komiker
 Kobe Bryant, basketballspiller
 Chevy Chase, skuespiller og komiker (17 492 Camino de Yatasto)
 Charles Eames, arkitekt (North Chautauqua Boulevard)
 Lion Feuchtwanger, tysk forfatter
 Goldie Hawn og Kurt Russell, skuespillere (788 Amalfi Drive)
 Sugar Ray Leonard, bokser
 Thomas Mann, tysk forfatter (1550 San Remo Drive)
 Walter Matthau, skuespiller
 John Mayer, sanger
 Randy Newman, komponist og sanger
 Ronald og Nancy Reagan, skuespillere, politiker (1669 San Onofre Drive, fra 1955 til 1980)
 Rihanna, sanger
 Arnold Schwarzenegger, skuespiller og guvernør, og Maria Shriver, nyhetsjournalist (Evans Road, ved 14 209 Sunset Boulevard)
 Steven Spielberg, filmregissør (1515 Amalfi Drive, siden 1985) 
 Sylvester Stallone, skuespiller (1570 Amalfi Drive)
 Hilary Swank, skuespiller

 Referanser 

 Eksterne lenker 
 Pacific Palisades handelskammer
 Pacific Palisades Community Council 
 Pacific Palisades Historical Society

Kategori:Los Angeles
Kategori:Bosetninger etablert i 1922
Kategori:1922 i USA